Mary McDonnell

Mary McDonnell (g. 1952 m. balandžio 28 d.) – amerikiečių kino, teatro ir televizijos aktorė. 1990 m. nominuota „Oskarui“ už geriausios antraplanės aktorės vaidmenį filme „Šokis su vilkais“. Labiausiai žinoma už prezidentės Lauros Roslin vaidmenį televizijos seriale „Galaktikos kovos“.

 Biografija 

Gimė Vilksberyje, Pensilvanijoje, užaugo Itakoje, Niujorko valstijoje. Baigusi Niujorko valstijos universitetą ir dramos mokyklą prisijungė prie prestižinės Rytų pakrantės „Ilgosios prieplaukos“ teatro trupės, su kuria dirbo 20 metų. Turi vyrą aktorių Rendlį Melą, du vaikus – Oliviją ir Maiklą.
Aktorė laikosi liberalių pažiūrų.

1980 m. pelnė Obio apdovanojimą už vaidmenį pjesėje „Netrikdomas gyvenimas“. Brodvėjuje vaidino pjesėse „Execution of Justice“, „The Heidi Chronicles“ ir „Summer and Smoke“.

Po 21 metų teatro ir televizinio darbo, 1990 m. pirmą kartą suvaidino kine – Amerikos kolonistų palikuonę, užaugintą sijų, – Kevino Kostnerio filme „Šokis su vilkais“. Tuokart vaidindama sekso scenoje su Kevinu Kostneriu nervingai atsisakė pirminio scenarijaus.

Už vaidybą gavo „Oskaro“ nominaciją. 1992 m. už vaidmenį filme „Passion Fish“ buvo nominuota antrąkart.

Televizijoje pradėjo vaidinti nuo 1980 m., kai buvo pasiūlytas vaidmuo populiarioje muilo operoje „As the World Turns“. 1984 m. kartu su Džordžu Kluniu ir Eliotu Guldu trumpai vaidino „Ligoninės priimamojo“ parodijoje „E/R“. 2001 m. su Džordžu Kluniu vaidino NBC „Ligoninės priimamajame“; nominuota „Emmy“. 2008–2009 m. seriale „Grei anatomija“ epizodiškai vaidino chirurgę Virdžiniją Dikson, turinčią Aspergerio sindromą.

2004 m. gavo vieną pagrindinių reguliarų Lauros Roslin vaidmenį seriale „Galaktikos kovos“.

 Filmografija 
 Kinas 

 Metai Lietuviškas pavadinimas Originalus pavadinimas Vaidmuo Pastabos 1984 Garbo Talks Lady Capulet 1987 Matewan Elma Radnor 1988 Tiger Warsaw Paula Warsaw 1990 Šokis su vilkais Dances with Wolves Stovintis Kumštis Nominuota Oskarui už geriausią antraplanį vaidmenį 1991 Grand Canyon Claire 1992 Passion Fish May-Alice Culhane Nominuota Oskarui už geriausią vaidmenįNominuota Auksiniam Gaubliui už geriausią draminį vaidmenį Sneakers Liz 1994 Blue Chips Jenny Bell 1996 Nepriklausomybės diena Independence Day Pirmoji ponia Merlina Vitmor Mariette in Ecstasy Prioress 1998 Spanish Fly Zoe’s Mother Įgarsinimas You Can Thank Me Later Diane 1999 Mumford Althea Brockett 2001 Donis Darko Roza Darko 2003 Nola Margaret Langworthy 2004 Crazy Like a Fox Amy Banks

 Televizija 

 Metai Lietuviškas pavadinimas Originalus pavadinimas Vaidmuo 2008 Grei anatomija Grey’s Anatomy Virdžinija Dikson 2004–2009 Galaktikos kovos Battlestar Galactica Dvylikos kolonijų prezidentė Laura Roslin

 Nuorodos 

 IMDb tinklalapis
 IBDb tinklalapis
 IOBDb archyvas 
 TV Guide tinklalapis

Kategorija:JAV aktoriai